Roxette besoek Suid-Afrika weer in 2012 | Nuus24
Kaapstad – Roxette-aanhangers is Vrydag aangenaam verras deur ’n aankondiging van Big Concerts dat dié Sweedse groep weer Suid-Afrika toe kom.Marie Fredriksson en Per Gessle het in Maart vanjaar hul Suid-Afrikaanse aanhangers bekoor met hul allegaartjie van romantiese ballades en tong-in-die-kies popmusiek.Hulle het in Maart sewe vertonings in Suid-Afrika aangebied, wat almal uitverkoop was.Big Concerts het Vrydag bekend gemaak dat Roxette aanstaande Junie terugkeer vir drie vertonings.Hulle sal op 2 Junie in die Coca-Cola Dome in Johannesburg optree, op 5 Junie in Durban se Internasionale Konferensiesentrum en op 8 Junie in die Grand Arena in GrandWest, Kaapstad.Kaartjies vir die vertonings in Kaapstad en Durban kos van R320 af.Aanhangers sal van R350 af vir die Johannesburgse vertoning moet opdok.Die kaartjies is by Computicket te koop. – Volg Nuus24 op Twitter
Lees meer oor: roxette | bekendes VOLGENDE OP NUUS24X ﻿ DIE DERDE GEBOD - EER DIE NAAM VAN DIE HERE - Reformation Society
DIE DERDE GEBOD - EER DIE NAAM VAN DIE HERE
Woorde is baie belangrik. “In die begin was die Woord, en die Woord was by God, en die Woord was God” Johannes 1:1
Maar, wanneer hulle die Naam Jaweh moes skryf - die Naam waarmee God hom in die brandende bos aan Moses bekend gemaak het - het hulle opgestaan, hulself gaan was, en nuwe, skoon klere aangetrek - klere wat spesiaal vir hierdie doel opsy gesit is. Dan moes hulle bid en hulle sondes bely, en daardie Naam met ‘n nuwe pen skryf.
Dit word nie meer in ons dag gedoen nie. (Een van ons Sending se beginsels is dat elke woord wat na God verwys, met ‘n hoofletter begin, insluitende die persoonlike voornaamwoord wat na Hom verwys, of wanneer ons verwys na die Here, Verlosser, Evangelie, Bybel of Sy Woord.)
Die Bybel leer ons dat “Die vrees van die Here is die beginsel van die wysheid.” Psalm 111:10. Oënskynlik is daar vandag ‘n groot tekort aan wysheid. Wat in die verlede onwettig en ondenkbaar was, word nou op TV, oor die radio, in rolprente, in die media en in tydskrifte aan die groot klok gehang. Ons word met godslastering oordonder. “… want die Here sal die een wat sy Naam ydellik gebruik, nie ongestraf laat bly nie” Exodus 20:7.
Hy het geantwoord: “Ja, jong man, hoekom vra jy? Word die Here se Naam dan in hierdie eenheid misbruik?”
Sy gesig het verdonker. “Ek is jammer om dit te hoor, jong man. Ek sal dadelik daarvan werk maak.” Daarmee is ons gesprek beëindig. Tydens die Vrydag se Battaljon parade, het die Kommandant die eenheid soos volg aangespreek: “Die Here Jesus Christus is die Opperbevelhebber van hierdie weermag. Hy is die Een wat besluit of ons sal lewe of sterwe. Oorwinning of nederlaag is in Sy hande. Julle lewens is in Sy hande. Enige manskap wat die Here se Naam ydelik gebruik, is ‘n verraaier en hy sal as sulks behandel word. Ek sal geen godslastering in hierdie eenheid duld nie!” En hy het ook nie. Sommige offisiere is van godslastering aangekla, en party is van hulle range onthef. Ons het ook gesien hoe God met godslasteraars in ons geledere werk. By een geleentheid het ‘n jong bekeerling ‘n berugte lasteraar bestraf omdat hy weer die Here se Naam ydel gebruik het: “Die Here sal jou straf!”, het hy gewaarsku.
Hy is behoorlik bespot deur ander ongelowiges, wat hom voortdurend herinner het aan sy hardnekkigheid, terwyl hulle na hom wys en uitroep: “Hardnekkige!” In Handelinge lees ons hoe God Annanias en Saffira met die dood gestraf het, omdat hulle vir die Heilige Gees gelieg, en God daardeur oneer aangedoen het. “En ‘n groot vrees het oor die hele gemeente gekom en oor almal wat dit gehoor het.” Handelinge 5:1-11
Toe die bekende argitek, Sir Christopher Wren, besig was met die bou van St. Paul’s Katedraal in Londen, het hy opdrag gegee dat die volgende kennisgewing oral in die bouterrein aangebring moes word: “As gevolg van die verfoeilike wyse waarop arbeiders die Naam van die Here misbruik, word almal hiermee in kennis gestel dat dit voldoende gronde vir onmiddellike afdanking sal wees, as die Here se Naam in hierdie plek misbruik word.”
Miskien sal jy nooit so ver gaan as om die Derde Gebod doelbewus te verbreek nie, maar ‘n mens kan die Here se Naam ook ydel gebruik as jy op ‘n onnadenkende of meganiese manier bid of lofliedere sing. Om op ‘n koue en ongeraakte manier te aanbid, is ook ‘n verbreking van die Derde Gebod. In die Here se Naam nader ons tot God deur aanbidding, liefde en gebed. Ons mag so ‘n groot Naam nie ligtelik gebruik nie. Bid en loof ons God op só ‘n wyse dat Sy Naam nie in ons siele weerklank vind nie? Ons moet in al ons liedere, gebede en prediking opreg, heelhartig en entoesiasties wees. “Geveinsdes, tereg het Jesaja oor julle geprofeteer toe hy gesê het: Hierdie volk nader My met hulle mond en eer My met die lippe, maar hulle hart is ver van My af. Maar tevergeefs vereer hulle My deur leringe te leer wat gebooie van mense is.” Matthéüs 15:7-9
En baie bedienaars moedig hierdie halfhartige vermaaklikheids-mentaliteit aan, met hulle oordrewe klem op gemaklike kleredrag, en hulle gebruik van ligsinnige, vlak taalgebruik en onbehoorlike grappe. Dit help nou nie juis om respek en eerbied in ons aanbidding van die Heilige God te kweek nie.
“... hulle kom na jou toe soos ‘n volk saamstroom en sit voor jou as my volk en hoor jou woorde, maar hulle doen dit nie; want hulle maak liefdesverklaringe met hulle mond, maar hulle hart gaan agter hulle onregverdige wins aan. En kyk, jy is vir hulle soos ‘n minnelied, soos een skoon van stem, wat goed op die snare speel: hulle hoor jou woorde, maar hulle doen dit nie. Maar as dit kom—kyk, dit kom! —dan sal hulle weet dat daar ‘n profeet onder hulle gewees het.” Eségiël 33:31-32
Skynheilige aanbidding is dikwels die gevolg van die weiering om te doen wat die Here beveel. “En wat noem julle My: Here, Here! en doen nie wat Ek sê nie?” Lukas 6:46
Die vernaamste doel van die mens is om God te verheerlik en vir ewig te geniet. “Want uit die oorvloed van die hart praat die mond.” Matthéüs 12:34